Formandsberetning for sæsonen 2023/2024 i Hadsten Hawks
3,2,1 Hawks, dette kampråb er blevet hørt vidt og bredt i de danske basket haller i sæson 2023/2024. Ja selv uden for landets grænser. Her tænker jeg på u15 drengene der tog på togt til ”Pirats Cup” i Norge. Stor ros til teamet og forældre opbakningen bag U15 drengene.
U11 drengene har haft en super sjov sæson. Isabella og Louise, hvor har i fået dem lært meget. Både om selve spillet men også det at være en god holdkammerat. Det betyder så meget at de værdier kommer ind under huden på børnene. At I så derudover har haft en flot sæson med, sejrer i Fredericia Cup, 2. plads til Limfjords Cup, 3.plads til Lystrup Cup og vundet næsten alle jeres Grandprix kampe. Dette er bare en bonus.
Louise Karner og Hans Henrik Stovgaard, hvad I ikke gør for, at der skal spilles mere pige/kvinde basket er jo helt enestående. Jeres kærlige indsats i den daglige træning for pigerne er helt enestående. Samt jeres indsats ”Girls United” et projekt der er nomineret til Børne- og ungdomsprisen hos DGI.
På U17 årgangen har der været sammenhold, kammeratskab, intense kampe samt en fredags træning med stor tilslutning, ja faktisk har fredagstræningen den bedste tilslutning af ugens træninger i den forgangene sæson. Truppen har været en bladning af unge drenge der har spillet en del basket samt en del nye spillere. Det har været en spændende proces at få det til at lykkedes som det er gjort. Det er stærkt arbejde Thomas Johansen.
Har der ikke været ”bump” på vejen? Jo, det har der i U13 årgangen, misforståelser fra start, ikke så god kommunikation mellem træner og bestyrelse. Det har betydet en alt for turbulent sæson for drengene på den årgang. Dette giver anledninger til frustrationer hos spillere men også den tilhørende forældregruppe. Det har vi lært af og det skal vi bruge konstruktivt til at det ikke sker fremover.
2.div spiller vores senior hold i, i den kommende sæson. Det gør de fordi de gik ubesejret igennem 3.div. Det er stærkt gået. En stor tak til spillende træner Mikkel Egested for den indsats du har lagt i, at I på seniorholdet har et fantastisk sammenhold. Samt at opbakningen til oprydning af ”Familie messen” gik som smurt.

Begivenheder i sæson 2023/2024:
Der er to jeg tænker på.
Igen i den afsluttede sæson havde vi 6 hold med til Lemvig (Limfjords Cup) fra U11 til U20. Vi boede side om side på Christinelystskolen ved Idrætscenteret. Sikke et sammenhold vi havde på kryds af tværs af alder og køn. Jeg har efterhånden været med en del gange deroppe. Jeg må sige hver gang jeg køre hjem den 30.december med trætte børn på bagsædet. Så tænker jeg, vi har den sejeste basketball klub i DK. Børnene er så søde ved hinanden, man bakker op om de andre hold når de spiller kampe, man spiser sammen på tværs af alder, man hjælper hinanden. Alt dette lagt sammen er = holdkammeratskab og klubånd. Tak til alle de forældre der bakker op om dette super stævne år efter år.

50-års jubilæum.
Der er spillet basketball i Hadsten i 50 år. Sid lige et øjeblik og tænk over dette. I 1974 stiftede lærende fra Hadsten Skole Alfred – & Lis Bisgaard, Leif Hvam og andre klubben. Tænk over alle de børn og unge mennesker, der har haft deres gang i den her klub. Tænk over alle de frivillige, der har langt tonsvis af timer som træner, holdleder, bestyrelsesarbejde, planlæggelse af stævner og camps og mange andre opgaver. Lørdag den 13.apirl afholdte vi vores jubilæum med kampe for alle årgange i begge haller. Der var basket hele dagen. Det var superfedt. Der var inviteret tidligere spillere, frivillige, forældre og andre der har haft sin gang i hallen med Basket i Hadsten. Flere generationer dukkende op, flere havde taget billeder, scrapbøger, ældre protokoller og andet sjov med. Det blev en mindeværdig dag, med afsluttende middag med alle frivillige i caféen. Spændende hvad de næste 50 år byder på. Et ligahold inden for den nærmeste fremtid, hvem ved?

Til sidst vil jeg sige jer tak for min tid i Hadsten Hawks. Jeg har valgt at stoppe som formand samt også at træde ud af bestyrelsen.
 
3,2,1, Hawks
Med venlig hilsen
 
Anders Andersen

